–de ajourførte overslag over egne indtægter for 2022-budgettet, som Det Rådgivende Udvalg for Egne Indtægter (CCRP) nåede til enighed om den 23. maj 2022. Denne ajourføring fremlægges almindeligvis kort efter mødet i CCRP om overslagene i overensstemmelse med medlemsstaternes forventninger om, at CCRP's ajourføringer opføres på budgettet så hurtigt som muligt

Hovedformålet med forslag til ændringsbudget (FÆB) nr. 4 for 2022 er at ajourføre indtægtssiden af budgettet for at tage hensyn til den seneste udvikling:

– tilpasning af budgetkontoplanen som følge af medlemsstaternes nye muligheder for at overføre midler fra deres oprindelige tildelinger til Den Europæiske Fond for Regionaludvikling (EFRU), Samhørighedsfonden, Den Europæiske Socialfond Plus (ESF+) og Den Europæiske Hav-, Fiskeri- og Akvakulturfond (EHFAF) til REPowerEU-kapitlet i genopretnings- og resiliensfaciliteten i medfør af Kommissionens forslag til REPowerEU af 18. maj 2022

– det yderligere personale, der anmodes om til Eurojust efter udvidelsen af dets mandat til at indsamle og sikre bevismateriale i forbindelse med krigsforbrydelser. De dertil knyttede bevillinger for 2022 vil blive finansieret gennem intern omfordeling, og der er derfor ikke behov for yderligere finansiering til dette formål.





2. Ajourføring af indtægter

2.1 Den samlede virkning af FÆB nr. 4/2022 på fordelingen på medlemsstaterne af de samlede betalinger af egne indtægter

De reviderede overslag for 2022 blev aftalt på det 185. møde i CCRP den 23. maj 2022. Tilpasningerne af budgettets indtægtsside er nødvendige for at ajourføre overslagene over traditionelle egne indtægter (TEI) og egne indtægter baseret på moms, ikkegenanvendt plastemballageaffald (non-recycled Plastic Packaging Waste (PPW)) og bruttonationalindkomst (BNI) under hensyntagen til de økonomiske forårsprognoser (se afsnit 2.2).

Desuden ajourføres beløbet for andre indtægter for at tage hensyn til Det Forenede Kongeriges reviderede bidrag, endeligt inkasserede bøder og tvangsbøder indtil juni 2022 samt bidraget fra Det Europæiske Kul- og Stålfællesskab (EKSF) i forbindelse med tilbagebetalingen af Det Forenede Kongeriges andel af nettoaktiverne til Det Forenede Kongerige (se henholdsvis afsnit 2.3, 2.4 og 2.5).

Den samlede virkning af tilpasningerne af indtægterne i dette FÆB er vist i nedenstående oversigtstabel. Denne tabel viser også fordelingen på medlemsstaterne af de samlede betalinger af egne indtægter: i henhold til det oprindeligt vedtagne budget for 2022, som medtaget i FÆB nr. 3/2022 og endelig som medtaget i dette FÆB nr. 4/2022.

Fordelingen på medlemsstaterne af de samlede betalinger af egne indtægter (i mio. EUR):

Budget for 2022 FÆB nr. 3/2022 FÆB nr. 4/2022 (1) (2) (3) BE 6 951,0 6 847,3 6 888,9 BG 773,0 759,1 823,2 CZ 2 530,1 2 482,2 2 649,0 DK 3 369,8 3 298,0 3 266,8 DE 37 331,5 36 558,9 36 182,0 EE 349,6 343,5 365,5 IE 3 282,2 3 218,0 3 508,0 EL 2 026,3 1 988,6 2 002,8 ES 14 394,3 14 126,9 13 582,5 FR 27 993,8 27 461,4 26 984,5 HR 613,4 601,7 607,7 IT 19 908,0 19 527,5 19 747,6 CY 247,2 242,6 243,0 LV 370,9 364,1 384,1 LT 619,8 609,0 648,4 LU 486,2 476,6 551,3 HU 1 800,2 1 768,6 1 822,0 MT 152,7 149,9 154,7 NL 9 815,3 9 635,7 9 250,0 AT 3 764,7 3 679,8 3 617,0 PL 6 713,9 6 598,6 7 244,6 PT 2 515,2 2 469,4 2 387,8 RO 2 585,6 2 535,2 2 634,9 SI 585,0 574,6 636,2 SK 1 074,1 1 053,2 1 057,6 FI 2 657,5 2 604,0 2 526,3 SE 4 789,3 4 675,4 4 656,0 EU 157 700,7 154 649,6 154 422,3

2.2 Revision af overslagene over traditionelle egne indtægter og moms-, PPW- og BNI-grundlagene

I overensstemmelse med finansforordningens artikel 44, stk. 1, litra b), kan Kommissionen forelægge forslag til ændringsbudget på grundlag af de seneste økonomiske prognoser. I overensstemmelse med normal praksis er de reviderede indtægtsoverslag aftalt med medlemsstaterne inden for rammerne af prognosticeringsproceduren i CCRP.

Revisionen vedrører overslaget over traditionelle egne indtægter, som skal indbetales til budgettet i 2022, samt overslaget over moms-, PPW- og BNI-grundlagene for 2022. Overslaget som medtaget i budgettet for 2022 blev aftalt på det 181. møde i CCRP, der blev afholdt den 26. maj 2021, og det 183. møde i CCRP, der blev afholdt ved skriftlig procedure den 3.-9. september 2021. Revisionen i dette FÆB nr. 4/2022 tager hensyn til de overslag, der blev aftalt på det 185. møde i CCRP på grundlag af afgørelsen om egne indtægter fra 2020. Anvendelsen af et ajourført overslag over egne indtægter øger nøjagtigheden af overslagene over indtægterne og dermed de indbetalinger til EU-budgettet, som medlemsstaterne anmodes om at foretage i løbet af regnskabsåret.

Kommissionens indtægtsfremskrivninger er baseret på Kommissionens økonomiske forårsprognose 2022 , som nedjusterer vækstudsigterne, mens inflationen forventes at være højere. Krigen i Ukraine øger de hindringer for væksten, som før krigen blev anset for at have aftagende betydning, idet chokbølger fra Ruslands aggressionskrig mod Ukraine nu forventes at sætte EU's økonomiske modstandsdygtighed på prøve. Outputtet forventes ikke desto mindre fortsat at vokse i hele prognoseperioden som følge af udfasningen af de pandemirelaterede inddæmningsforanstaltninger og de gunstige betingelser, som er skabt gennem den markante politiske indsats under covid-19-pandemien. Den reale BNP-vækst i både EU og euroområdet forventes nu at ligge på 2,7 % i 2022, hvilket er et fald fra de 4,4 %, der forventedes i prognosen fra foråret 2021.

Det økonomiske scenario, der ligger til grund for budgettet for 2022, bekræftes i det store og hele af de seneste skøn:

–den samlede told, der skal opkræves i 2022, ekskl. opkrævningsomkostninger på 25 % anslås til 20 479,8 mio. EUR, hvilket er en stigning på 14,3 % i forhold til det skøn på 17 912,6 mio. EUR, der indgår i budgettet for 2022. Kommissionen har sammenlignet resultaterne fra CCRP's traditionelle prognosemetode (baseret på de forventede vækstrater for import fra lande uden for EU) med resultaterne fra ekstrapoleringsmetoden (baseret på de seneste tal for den opkrævede told, dvs. januar-april 2022). Den traditionelle metode synes at være mere egnet til at opfange virkningen af aktuelle begivenheder end ekstrapoleringsmetoden. Sidstnævnte metode viser først konsekvenserne af krigen i Ukraine fra maj 2022. Derfor må ekstrapolerede data baseret på de første fire måneder forventes at overvurdere tolden i dette ekstraordinære år. Resultaterne af den traditionelle metode, baseret på de historiske data for 2021 og justeret for betalinger i forbindelse med håndhævelsesstrategien og den økonomiske forårsprognose, forventes at være bedre egnet til at forudse virkningerne af de seneste begivenheder. På mødet i CCRP blev det derfor besluttet at basere revisionen af overslaget over traditionelle egne indtægter for 2022 på den traditionelle prognosemetode. Denne er bedre egnet til at sikre en forsvarlig budgetforvaltning i en situation med stor økonomisk usikkerhed og potentielle forstyrrelser i handelsmønstrene

–EU's samlede ikkereducerede momsgrundlag for 2022 anslås nu til 6 588 601,0 mio. EUR, hvilket er en stigning på 3,2 % i forhold til overslaget fra maj 2021 på 6 384 062,6 mio. EUR. EU's samlede reducerede momsgrundlag for 2022 anslås til 6 571 411,1 mio. EUR, hvilket er en stigning på 3,4 % i forhold til overslaget fra maj 2021 på 6 357 129,3 mio. EUR. Det ajourførte overslag tager hensyn til den forenklede definition af momsgrundlaget i henhold til afgørelsen om egne indtægter fra 2020

–overslaget over ikkegenanvendt PPW i EU beløber sig til 8 840 522,1 ton i 2022, hvilket er en stigning på 5,4 % i forhold til overslaget fra maj 2021 på 8 388 536,2 ton. De tilsvarende medlemsstatsbidrag fra PPW er opført i tabel 3 i det ledsagende budgetbilag

–EU's samlede BNI-grundlag for 2022 anslås til 15 493 666,4 mio. EUR, hvilket er en stigning på 4,2 % i forhold til overslaget fra maj 2021 på 14 874 288,2 mio. EUR.